# ORDENANZA REGULADORA DO PREZO PÚBLICO POR ACTIVIDADES CULTURAIS E DEPORTIVAS

**Artigo 1º Obxecto**

De conformidade co previsto no artigo 117, en relación co artigo 41.b do Texto Refundido da Lei de facendas locais, aprobado polo Real decreto lexislativo 2/2004 de 5 de marzo, este Concello establece o prezo público pola realización de actividades culturais e deportivas organizadas polo Concello de Cedeira non suxeitas a outra taxa ou prezo público.

**Artigo 2º Obrigados/as ó pagamento**

Están obrigados ao pagamento as persoas usuarias das actividades culturais e deportivas obxecto da presente ordenanza.

Se o usuario carecera da capacidade de obrar, dita obriga recaerá sobre quen ostente a súa representación legal ou ostente a condición de gardador.

**Artigo 3º Tarifas**

O prezo público establécese en función das seguintes tarifas:

*Concepto Tarifa*

Curso de piragüismo 10,00 €

Rutas de senderismo e similares 5,00 €

Outras actividades, por día 10,00 €

**Artigo 4º Obriga do pagamento**

A obriga do pagamento do prezo público iníciase coa prestación do servizo deportivo ou cultural obxecto da presente ordenanza. No obstante, esixirase o depósito previo do seu importe nas entidades bancarias que sinale o Concello, e sempre antes de iniciar a actividade.

Únicamente procederá a devolución do importe aboado, a solicitude do interesado, cando por causas non imputables ao obligado ao pagamento, non se preste o servizo ou se realice a actividade.

No caso de existir varias solicitudes para a mesma actividade daráse preferencia aos empadroados no Concello de Cedeira.

**Artigo 7º Exencións**

Non se prevén exencións nin bonificacións na presente Ordenanza, agás as previstas expresamente en normas de rango legal.

**Disposición final**

Esta Ordenanza entrará en vigor unha vez transcorridos quince días dende a súa publicación íntegra no Boletín Oficial da Provincia, segundo o disposto nos artigos 70.2 e 65.2 da Lei 7/1985, Reguladora das Bases do Réxime Local permanecendo en vigor ata a súa modificación ou derogación expresas.